**Zápisnica zo zasadnutia komisie ochrany ŽP pri MsZ v Šamoríne**

 **zo dňa 24.03.2022**

 **Prítomní:** Mgr. Domsitz Márton, Czafik Ladislav, Ing. Élesztős Pavel PhD., Ing. Pörsök Mária, Mezzey László**,** PhDr.Bott Domonkos Lívia**,** Kocsis Arnold, Veres Gábor.

 Zasadnutie otvoril predseda komisie p. Mgr. Domsitz. Ďalej sa pokračovalo podľa zaslaného programu:

1. Žiadosti bytových domov o finančnú dotáciu: Dunajská 4-6-8-10

 Rybárska 1-3-5-7

 Mestský majer 21

 Mestský majer 11

 Hlavná 22

1. Správa o mestskom odpadovom hospodárstve za rok 2021
2. Organizovanie Veľkého jarného upratovania v roku 2022
3. Rôzne

 **Bod č. 1. – Žiadosti vlastníkov bytov o finančnú dotáciu – *Dunajská 4-6-8-10, Rybárská 1-3-5-7, Mestský majer 21, Mestský majer 11, Hlavná 22, Dunajská 25-27-29-31***

Materiál predložili vlastníci bytov predmetných obytných domov. Finančný príspevok by využívali na nákup sadovníckeho materiálu a náradia.

KOŽP prerokovalo 6 žiadostí, vo všetkých prípadoch vyhovela predloženým žiadostiam do výšky 100€ / vchod resp. 50€/vchod.

**Doporučenie č. 1/2022 –** KOZPna svojom zasadnutí prerokovala 6 žiadostí a odporúča vyhovieť žiadateľom nasledovne:

**Dunajská 4-6-8-10 – 400€**

**Dunajská 25-27-29-31 – 400€**

**Rybárska 1-3-5-7 – 400€**

**Mestský majer 21 – 100€**

**Mestský majer 11 – 50€**

**Hlavná 22 – 100€**

 **Bod č. 2. – Správa o mestskom odpadovom hospodárstve za rok 2021**

KOŽP bola oboznámená súčasným stavom odpadového hospodárstva resp. so systémom, ktorý v súčasnosti funguje v našom meste.

Členovia komisie boli oboznámené aj s výsledkami odpadového hospodárstva: o množstve vyzbieraných komodít – odpadov na území mesta za rok 2021:

1. Papier: 379,16 t (393,23 t)
2. Sklo: 161,06 t (183,20 t)
3. VKM: 1,97 t (1,82 t)
4. Obaly z kovu: 3,16 t (2,42 t)
5. Kuchynský odpad: 203,38 t (4,46 t)
6. Jedlé oleje a tuky 1,93 t (0,885 t)
7. Šatstvo: 70,89 t (35,28 t)
8. Textílie: 2,90 t (1,21 t)
9. Nebezpečný odpad: 2,44 t (3,12 t)

(rozpúšťadlá, pesticídy, farby)

1. Vyradené elektrické zariadenia 60,26 t (37,16 t)
2. Batérie a akumulátory 4,08 t (0,02 t)
3. Drevo 555,97 t (0 t)
4. Plasty 311,79 t (194,05 t)
5. Farebné kovy 10,89 t (9,19 t)
6. Železo a oceľ 329,20 t (225,44 t)
7. Biol. rozložiteľný odpad 2088,29 t (3507,34 t)
8. Zmesový KO 3743,73 t (3821,13)
9. Objemný odpad 1068,60 t (2419,12 t)
10. Drobný stavebný odpad 496,05 t (484,20 t)

(Údaje v zátvorke predstavujú rok 2020.)

Úroveň vytriedenia komunálnych odpadov: 43,84 %.

Správu KOŽP brala na vedomie.

 **Bod č. 3. – Organizovanie Veľkého jarného upratovania v roku 2022**

KOŽP prerokovala organizačné zabezpečenie jarného upratovania vonkajších priestranstiev mesta, ktorý sa uskutoční 2. apríla 2022 v sobotu od 8.30 hod. so zrazom na nasledovných miestach:

1. skupina: vstupná brána Základnej školy Mátyása Korvína s VJM
2. skupina: vstupná brána Základnej školy Mateja Bela
3. skupina: vstupná brána základnej školy Mliečno

O odpadové vrecia a ochranné rukavice sa postará mestský úrad, záverom celej udalosti bude podané občerstvenie a guláš pre zúčastnených.

 **Bod č. 6. – Rôzne**

* Poslanecký návrh - informácia Mgr. Veresa o ekoprojekte v ktorom by mesto spolupracovalo so spoločnosťou Superzoo a s občianskym združením Dunavit na umiestnenie tzv. hotelov pre hmyz v školách a škôlkach. Cieľom projektu je zvýšenie biodiverzity v mestských podmienkach, resp. podpora užitočného hmyzu.

KOŽP podporuje tento zámer.

* Návrh pána poslanca Ing. Élesztősa riešenie pretrvávajúcej problematiky na sídliskách – v prípade požiaru na niektorých miestach hustá výsadba drevín bráni nasadeniu ťažkej hasičskej techniky, tzv. nástupné požiarne zóny sú neprístupné.

KOŽP odporúča v spolupráci HaZZ Šamorín prekontrolovať dotknuté miesta.

* Návrh pána poslanca Ing. Élesztősa na riešenie problematiky v mestskom cintoríne, kt. je spôsobená kolíziou drevín a hrobových miest, t.j. na nevhodné miestá vysadené dreviny (vo väčšine prípadov bez povolenia prevádzkovateľa cintorína) poškodzujú svojim koreňovým systémom náhrobné kamene. Pán poslanec navrhuje v takýchto prípadoch miestnu ohliadku v mestskom cintoríne, na ktorej by sa zúčastnili prevádzkovateľ cintorína, nájomca hrobového miesta, zamestnanec z MsÚ.
* Pán predseda KOŽP informoval členov komisie, že bol schválený rozpočet mesta na rok 2022, a na ochranu a údržbu drevín na Pomleskej ceste a v mestskom cintoríne bol schválený 50 tis. Eur.
* Nakoľko čoraz viac sťažností dostávame od obyvateľov mesta na brečtanom obrastené stromy v parku Pomlé, KOŽP odporúča MsÚ Šamoríne si vypracovať odborné stanovisko na riešenie tohto stavu.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Mgr. Márton Domsitz, predseda

Zapísal: Ing. Kocsis